CELEX: C2007/199/32
Language: mt
Date: 2007-08-25 00:00:00
Title: Kawża C-275/07: Rikors imressaq fit- 8 ta' Ġunju 2007 — Il-Kummissjoni tal-Komunitajiet Ewropej vs Ir-Repubblika Taljana

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/21
            
         Rikors imressaq fit-8 ta' Ġunju 2007 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-275/07)
   (2007/C 199/32)
   Lingwa tal-kawża: it-Taljan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Wilms u M. Velardo, aġenti)
   
      Konvenuta: Ir-Repubblika Taljana
   Talbiet
   
               —
            
            
               Tiddikjara li:
               
                           —
                        
                        
                           billi rrifjutat li tħallas lill-Kummissjoni interessi moratorji fl-ammont totali ta' EUR 847.06 għall-kontabbiltà tardiva tad-drittijiet doganali u billi naqset li tadatta d-dispożizzjonijiet nazzjonali għal-leġiżlazzjoni Komunitarja fir-rigward tal-kontabbiltà ta' l-operazzjonijiet doganali koperti minn garanzija globali u li mhumiex ikkontestati, li jirrizultaw minn operazzjoni ta' tranżitu Komunitarju, u
                        
                     
                           —
                        
                        
                           billi rrifjutat li tħallas lill-Kummissjoni interessi moratorji fl-ammont totali ta' EUR 3 322 relattivi għan-nuqqas ta' tħaris tat-termini imposti mil-leġiżlazzjoni Komunitarja għar-reġistrazzjoni fil-kontabbiltà “A” tad-drittijiet doganali, fil-kuntest ta' operazzjonijiet ta' transport fis-sens tal-konvenzjoni TIR,
                        
                     ir-Repubblika Taljana naqset milli twettaq l-obbligi imposti fuqha skond ir-Regolament tal-Kunsill (KEE, Euratom) Nru 1552 (1), tad-29 ta' Mejju 1989, li jimplementa d-Deċiżjoni 88/376/KEE, Euratom dwar is-sistema tar-riżorsi tal-Komunitajiet infushom, u b'mod partikolari l-Artikolu 6(2)(a) tiegħu li, mill-31 ta' Mejju 2000, ġie sostitwit bir-Regolament tal-Kunsill (KE, Euratom) Nru 1150 (2), tat-22 ta' Mejju 2000, li jimplementa d-Deċiżjoni 94/728/KE, Euratom, dwar is-sistema tar-riżorsi tagħhom tal-Komunitajiet [tal-Komunitajiet infushom], u b'mod partikolari l-Artikolu 6(3)(a) tiegħu.
            
         
               —
            
            
               Tordna lir-Repubblika Taljana tbati l-ispejjeż tal-kawża.
            
         Motivi u argumenti prinċipali
   Il-Kummissjoni tikkontesta żewġ deċiżjonijiet tar-Repubblika Taljana. L-ewwel waħda tikkonsisti fir-rifjut li tħallas lill-Kummissjoni interessi moratorji fl-ammont totali ta' EUR 847.06 għall-kontabbiltà tardiva tad-drittijiet doganali, kif ukoll li tadatta d-dispozizzjonijiet nazzjonali għal-leġiżlazzjoni Komunitarja fir-rigward tal-kontabbiltà ta' l-operazzjonijiet doganali koperti minn garanzija globali u li mhumiex ikkontestati, li jirrizultaw minn operazzjoni ta' tranżitu Komunitarju. It-tieni waħda tikkonsisti fir-rifjut li tħallas lill-Kummissjoni interessi moratorji fl-ammont totali ta' EUR 3 322 relattivi għan-nuqqas ta' tħaris tat-termini imposti mil-leġiżlazzjoni Komunitarja għar-reġistrazzjoni fil-kontabbiltà “A” tad-drittijiet doganali, fil-kuntest ta' operazzjonijiet ta' transport fis-sens tal-konvenzjoni TIR.
   In sostenn tar-rikors, ir-rikorrenti ssostni li r-Repubblika Taljana, minbarra li kisret l-Artikoli 8 u 11 tar-Regolament Nru 1552/89, naqset milli twettaq l-obbligi imposti fuqha skond l-Artikolu 6(2)(a) li, mill-31 ta' Mejju 2000, ġie sostitwit bir-Regolament Nru 1150/2000, li jimplementa d-Deċiżjoni 94/728/KE, Euratom, dwar is-sistema tar-riżorsi tagħhom tal-Komunitajiet [tal-Komunitajiet infushom], u b'mod partikolari l-Artikolu 6(3)(a) tiegħu.
   
      (1)  ĠU L 155, p. 1.
   
      (2)  ĠU L 130, p. 1.